Реорганизацијом флоте, учвршћивањем дисциплине и унапређивањем бродоградње битно је допринео измени лика енглеске морнарице која је названа морнарицом новог типа. На челу каналске флоте напао је 29. маја 1652. године Холанђане код Довера, чиме је започео Први англо-холандски поморски рат. Ради одмазде за нападе француских гусара на енглески поморски саобраћај и рибарство, подршке ројалистима и непризнавања енглеске републике, Блејк је 7. септембра уништио једну француску ескадру испред Денкерка. Победио је 8. октобра Холанђане у бици Кентиш Нока. Потучен је 10. децембра бици код Данџнеса, али је задржао поверење владе. У тродневној бици код Портленда, фебруара 1653. године командовао је центром флоте. По завршетку рата, присилио је тосканског великог војводу и папу Александра VII да плате одштету ради својевременог подупирања принца Руперта и Холанђана.